turjo4nis/wikipedia-bn-dump-20250701 huggingface dataset:
আপিল বিভাগ, বাংলাদেশ সুপ্রীম কোর্ট

আপিল বিভাগ হল বাংলাদেশের সর্বোচ্চ আদালত সুপ্রীম কোর্টের আপিল আদালত। আপিল বিভাগ হলো প্রথম স্তরের আপিল আদালত, যা হাইকোর্ট বিভাগের চূড়ান্ত বিচারিক রায় পর্যালোচনা করার কর্তৃত্ব রাখে।

আপিল বিভাগ প্রধান বিচারপতির নেতৃত্বে ০৮ জন বিচারক নিয়ে গঠিত। বর্তমান প্রধান বিচারপতি হলেন বিচারপতি সৈয়দ রেফাত আহমেদ।

ইতিহাস 
আপিল বিভাগ বাংলাদেশের সর্বোচ্চ আদালত এবং ন্যায়বিচারের জন্য সর্বশেষ আবেদনের আদালত। এটি পূর্বে পাকিস্তানের সর্বোচ্চ আদালত ছিল, যা ১৯৪৭ সালে ভারত বিভাগের সময় গঠিত হয়েছিল।

এখতিয়ার

আপিল এখতিয়ার 
সংবিধান অনুযায়ী:

 হাইকোর্ট বিভাগের রায়, ডিক্রি, আদেশ বা দণ্ডাদেশের বিরুদ্ধে আপিল শুনানীর ও তাহা নিষ্পত্তির এখতিয়ার আপিল বিভাগের থাকিবে।
 হাইকোর্ট বিভাগের রায়, ডিক্রি, আদেশ বা দণ্ডাদেশের বিরুদ্ধে আপিল বিভাগের নিকট সেই ক্ষেত্রে অধিকারবলে আপিল করা যাইবে, [...]
 হাইকোর্ট বিভাগের রায়, ডিক্রি, আদেশ বা দণ্ডাদেশের বিরুদ্ধে যে মামলায় এই অনুচ্ছেদের (২) দফা প্রযোজ্য নহে, কেবল আপিল বিভাগ আপিলের অনুমতিদান করিলে সেই মামলায় আপিল চলিবে।
 সংসদ আইনের দ্বারা ঘোষণা করিতে পারিবেন যে, এই অনুচ্ছেদের বিধানসমূহ হাইকোর্ট বিভাগের প্রসঙ্গে যেরূপ প্রযোজ্য, অন্য কোন আদালত বা ট্রাইব্যুনালের ক্ষেত্রেও তাহা সেইরূপ প্রযোজ্য হইবে।

পরোয়ানা জারি ও নির্বাহ 
সংবিধান অনুযায়ী:
 কোন ব্যক্তির হাজিরা কিংবা কোন দলিলপত্র উদ্ঘাটন বা দাখিল করিবার আদেশসহ আপিল বিভাগের নিকট বিচারাধীন যে কোন মামলা বা বিষয়ে সম্পূর্ণ ন্যায়বিচারের জন্য যেরূপ প্রয়োজনীয় হইতে পারে, উক্ত বিভাগ সেইরূপ নির্দেশ, আদেশ, ডিক্রী বা রীট জারি করিতে পারিবেন।

রায় বা আদেশ পুনর্বিবেচনা 
সংবিধান অনুযায়ী:
 সংসদের যে কোন আইনের বিধানাবলী-সাপেক্ষে এবং আপিল বিভাগ কর্তৃক প্রণীত যে কোন বিধি-সাপেক্ষে আপিল বিভাগের কোন ঘোষিত রায় বা প্রদত্ত আদেশ পুনর্বিবেচনার ক্ষমতা উক্ত বিভাগের থাকিবে।

উপদেষ্টামূলক এখতিয়ার 
সংবিধান অনুযায়ী:
 যদি কোন সময়ে রাষ্ট্রপতির নিকট প্রতীয়মান হয় যে, আইনের এইরূপ কোন প্রশ্ন উত্থাপিত হইয়াছে বা উত্থাপনের সম্ভাবনা দেখা দিয়াছে, যাহা এমন ধরনের ও এমন জন-গুরুত্বসম্পন্ন যে, সেই সম্পর্কে সুপ্রীম কোর্টের মতামত গ্রহণ করা প্রয়োজন, তাহা হইলে তিনি প্রশ্নটি আপিল বিভাগের বিবেচনার জন্য প্রেরণ করিতে পারিবেন এবং উক্ত বিভাগ স্বীয় বিবেচনায় উপযুক্ত শুনানীর পর প্রশ্নটি সম্পর্কে রাষ্ট্রপতিকে স্বীয় মতামত জ্ঞাপন করিতে পারিবেন।

বিধি-প্রণয়ন-ক্ষমতা 
সংবিধান অনুযায়ী:
 সংসদ কর্তৃক প্রণীত যে কোন আইন-সাপেক্ষে সুপ্রীম কোর্ট রাষ্ট্রপতির অনুমোদন লইয়া প্রত্যেক বিভাগের এবং অধস্তন যে কোন আদালতের রীতি ও পদ্ধতি-নিয়ন্ত্রণের জন্য বিধিসমূহ প্রণয়ন করিতে পারিবেন।
 সুপ্রীম কোর্ট এই অনুচ্ছেদের (১) দফা এবং এই সংবিধানের ১১৩ ও ১১৬ অনুচ্ছেদের অধীন দায়িত্বসমূহের ভার উক্ত আদালতের কোন একটি বিভাগকে কিংবা এক বা একাধিক বিচারককে অর্পণ করিতে পারিবেন।
 এই অনুচ্ছেদের অধীন প্রণীত বিধিসমূহ-সাপেক্ষে কোন্ কোন্ বিচারককে লইয়া কোন্ বিভাগের কোন্ বেঞ্চ গঠিত হইবে এবং কোন্ কোন্ বিচারক কোন্ উদ্দেশ্যে আসন গ্রহণ করিবেন, তাহা প্রধান বিচারপতি নির্ধারণ করিবেন।
 প্রধান বিচারপতি সুপ্রীম কোর্টের যে কোন বিভাগের কর্মে প্রবীণতম বিচারককে সেই বিভাগে এই অনুচ্ছেদের (৩) দফা কিংবা এই অনুচ্ছেদের অধীন প্রণীত বিধিসমূহ-দ্বারা অর্পিত যে কোন ক্ষমতা প্রয়োগের ভার প্রদান করিতে পারিবেন।

বিচারক

তথ্যসূত্র 

বাংলাদেশের আইন
বাংলাদেশের বিচার বিভাগ
তাপসী পান্নুর চলচ্চিত্র তালিকা

তাপসী পান্নু ২০১০ সালে চলচ্চিত্রে তার অভিষেক হয় কে. রাঘবেন্দ্র রায় পরিচালিত ঝুম্মান্দি নাদাম রোমান্টিক মিউজিকাল চলচ্চিত্রে অভিনয়ের মাধ্যমে। চলচ্চিত্রে তিনি অভিনয় করেন এক যুক্তরাষ্ট্র-ভিত্তিক ধনকুবের কন্যার চরিত্রে, যিনি ঐতিহ্যগত তেলুগু সঙ্গীতের উপর গবেষণা করতে ভারত আসেন। এটি মুক্তির পূর্বেই তাপসী আরও তিনটি চলচ্চিত্রে কাজ করার আমন্ত্রণ পান। তার পরবর্তী চলচ্চিত্র ধানুষের বিপরীতে আদুকালাম (২০১১), তামিল চলচ্চিত্রে তার অভিষেক ঘটায়। সেখানে তিনি এক অ্যাংলো-ইন্ডিয়ান মেয়ের চরিত্রে অভিনয় করেন যিনি এক গ্রামীণ ছেলের প্রেমে পড়েন। চলচ্চিত্রটি, ৫৮তম জাতীয় চলচ্চিত্র পুরস্কার অনুষ্ঠানে ছয়টি জাতীয় চলচ্চিত্র পুরস্কার জেতে। তার চরিত্র সম্পর্কে সাইফাই নামে এক পর্যালোচক ইতিবাচক মন্তব্য করেছেন। বিষ্ণু মঞ্চুর বিপরীতে ভাস্তাডু না রাজু (২০১১) চলচ্চিত্রের মাধ্যমে তিনি তেলুগু চলচ্চিত্র শিল্পে প্রত্যাবর্তন করেন। পরবর্তীতে তিনি মালয়ালম চলচ্চিত্রে অভিষেক ঘটান, মাম্মুথি এবং নাদিয়া মইড়ুর বিপরীতে ডাবল্স (২০১১) চলচ্চিত্রের মধ্য দিয়ে। রিড্ডিফ-এর পরেশ সি পালিশা তার চরিত্র সম্পর্কে ইতিবাচক মন্তব্য করেন।

তাপসী তার পরবর্তী মুক্তিপ্রাপ্ত মি. পারফেক্ট (২০১১) চলচ্চিত্রে একটি স্বল্প চরিত্রে অভিনয় করেন। যেখানে, তিনি প্রভাস ও কাজল আগারওয়ালের বিপরীতে অভিনয় করেন এবং চলচ্চিত্রটি মাঝারি সাফল্য লাভ করে। তিনি রবি তেজা ও কাজল আগারওয়ালের বিপরীতে বীরা (২০১১) উচ্চ বাজেটের চলচ্চিত্রে অভিনয় করেন, যা সমালোচকদের নিকট থেকে মঝারি পর্যালোচনা অর্জন করেন। এরপর তিনি তার দ্বিতীয় তামিল চলচ্চিত্র ভানন্ডান ভেন্ড্রনে উপস্থিত হন যা মিশ্র সমালোচনা লাভ করে এবং বক্স অফিসে তেমন সাফল্য পায় নি। তার পরবর্তী চলচ্চিত্র কৃষাণ ভামসি পরিচালিত মগুধু, যেখানে তিনি এক ঐতিহ্যগত তেলুগু মেয়ের চরিত্রে অভিনয় করেন গোপিচাঁদের বিপরীতে এবং তার চরিত্রের জন্য সমালোচকদের নিকট থেকে মন্তব্য লাভ করতে সমর্থ হন। তিনি তামিল-তেলুগু দ্বিভাষী গুন্ডেলো গোদারি চলচ্চিত্রে অভিনয় করেছেন, যার তামিল নাম মারান্থেন মান্নাথনে। তিনি এছাড়াও সিদ্ধার্থ, ঋষি কাপুর, দিবেন্দু শার্মা এবং আলি জাফরের সঙ্গে চাশমি বাদুর চলচ্চিত্রে অভিনয়ের মাধ্যমে বলিউড চলচ্চিত্রে অভিষেক ঘটান। চলচ্চিত্রটি ১৯৮১ সালের একই নামের চলচ্চিত্রের পুননির্মান। তাপসী হলিউড বিজ্ঞান কল্পকাহিনী রিড্ডিকের তামিল, তেলুগু এবং হিন্দি ভাষার সংস্করণে অভিনেত্রী কাতী সাকফের কণ্ঠ প্রদানের জন্য আমন্ত্রিত হয়েছিলেন, কিন্তু তার পূর্বচুক্তির জন্য তা ফিরিয়ে দেন। পরবর্তীতে ২০১৩ সালে, তিনি আরাম্বাম নামে বড় বাজেটের চলচ্চিত্রে অজিত কুমার ও আরিয়ার বিপরীতে অভিনয় করেন। চলচ্চিত্রে তার অবদানের জন্য তিনি ২০১৪ এডিসন পুরস্কার অনুষ্ঠানে সর্বাধিক অত্যুৎসাহী সঞ্চালক-নারী পুরস্কারে ভূষিত হন।

কোন চলচ্চিত্র মুক্তি ব্যতীত পরবর্তী এক বছর পর, ২০১৫ সালে অক্ষয় কুমারের বিপরীতে নিরাজ পান্ডে পরিচালিত বেবি চলচ্চিত্রে তিনি উপস্থিত হন। পরবর্তীতে তার দুইটি তামিল চলচ্চিত্র মুক্তি পায়। যার একটি হল ভৌতিক কমেডি চলচ্চিত্র মুনি ৩, যেখানে তিনি রাঘব লরেন্সের বিপরীতে অভিনয় করেন। অন্যটি হল ঐশ্বরিয়া আর ধনুষের ভাই রাজা ভাই, যেখানে তিনি একটি বিশেষ চরিত্রে উপস্থিত হয়ছিলেন। তার আসন্ন চলচ্চিত্রের মধ্য রয়েছে অমিত সাদের বিপরীতে হিন্দি চলচ্চিত্র রানিং শাদি.কম এবং অমিত রায়ের আগ্রা কা ডাবরা  এবং একটি সিলভারগাভন পরিচালিত একটি তামিল চলচ্চিত্র।

চলচ্চিত্র

তথ্যসূত্র

বহিঃসংযোগ

ভারতীয় চলচ্চিত্র তালিকা
অভিনেত্রীদের চলচ্চিত্র তালিকা
জাজিম

জাজিম (; ; ; ) জেলিম বা জাজিম-বাফি নামেও বানান করা হয়, একটি হস্তনির্মিত, ফ্ল্যাট বোনা রঙিন প্রাকৃতিক ফাইবার দিয়ে তৈরি টেক্সটাইল যা ইরানের অধিকাংশ গ্রাম ও গ্রামীণ এলাকায় তৈরি এবং ব্যবহৃত হয়। জাজিম পাওয়া যায় এমন অন্যান্য স্থান আজারবাইজান, তুরস্ক এবং ভারত অন্তর্ভুক্ত।

বিবরণ 

যাযাবর শাহসেভান লোকদেরকে হস্তশিল্পের উদ্ভাবক বলে মনে করা হয়। জাজিম একটি মোটা টেক্সটাইল, একটি কম্বলের মতো। জাজিম তৈরিতে যে সুতা ব্যবহার করা হয় তা হয় উল, তুলা বা উল এবং তুলা-মিশ্রিত। ক্লাসিক বোনা কিলিম এবং কার্পেটের বিপরীতে যা একটি একক প্যানেল, একটি জাজিম বুনতে আপনি একাধিক সরু বোনা প্যানেল তৈরি করেন (প্রায়ই ৪টি) এবং প্যানেলগুলি একসাথে সেলাই করা হয়।

এটি ঐতিহ্যগতভাবে যাযাবর লোকেদের অভিবাসনের জন্য তাদের জিনিসপত্র প্যাক করার উপায় হিসাবে ব্যবহৃত হত। গদি হিসাবে, বিছানা মোড়ানোর জন্য, করসি কভার (টেবিল হিটার), পর্দা হিসাবে, তাঁবু হিসাবে এবং কার্পেট হিসাবে ব্যবহার করা হয়। কাশকাই জাতির লোকেরা বর ও কনের বিয়ে হওয়ার পর তারা জাজিম ব্যবহার করে একটি আনুষ্ঠানিক তাঁবু তৈরি করে।

২০২০ সাল থেকে ইরানের সাংস্কৃতিক ঐতিহ্য, হস্তশিল্প ও পর্যটন মন্ত্রণালয় একটি শিক্ষামূলক কর্মসূচির মাধ্যমে এই প্রাচীন কারুশিল্পের প্রচারে অর্থ বিনিয়োগ করছে। বেশ কিছু জাদুঘরের সংগ্রহে জাজিম রয়েছে, যার মধ্যে রয়েছে সান ফ্রান্সিসকোর ফাইন আর্ট মিউজিয়াম (এফএএমএসএফ) উল্লেখযোগ্য।

আরও দেখুন 
 হস্তশিল্প
 তোশক

তথ্যসূত্র 

ফারসি হস্তশিল্প
ভারতের বস্ত্রবয়ন কলা
সট্‌সি

সট্‌সি ২০০৫ সালের দক্ষিণ আফ্রিকান নাট্য চলচ্চিত্র। দক্ষিণ আফ্রিকা/যুক্তরাজ্যের এবং পিটার ফুদাকোভস্কির সহ-প্রযোজনায় আথোল ফুগার্ডের একই নামের উপন্যাসের উপর ভিত্তি করে চলচ্চিত্রটির চিত্রনাট্য রচনা এবং পরিচালনা করেছেন গেভিন হুড। প্রেসলে চুয়েনেয়াগে সট্‌সি চরিত্রে এবং মথুসি ম্যাগানো, কেনেথ নক্সসি, টেরি ফেটো অন্যান্য চরিত্রে অভিনয় করেন।

চলচ্চিত্রটি ২০০৬ সালের সেরা বিদেশী ভাষার চলচ্চিত্রের জন্য একাডেমি পুরস্কার লাভ করে, এবং সেরা বিদেশী ভাষার চলচ্চিত্রের জন্য গোল্ডেন গ্লোব পুরস্কারে মনোনীত হয়েছিল।

কাহিনীসংক্ষেপ
সট্‌সি, তরুণ গ্যাঙলিডার, আন্ডারগ্রাউন্ডের একজনকে খুন করে তার সব টাকা অঅত্মসাৎ করে। পরবর্তীতে পুমলা ডুবের গাড়ি ছিনতাই করে সট্‌সি। পুমলা তাকে বাঁধা দিলে সে তার পায়ে গুলি করে এবং গাড়ি নিয়ে পালিয়ে যায়। যেতে-যেতে একসময় গাড়ির ভেতর হঠাৎ একটি শিশুর কান্না শুনতে পায় সট্‌সি। অন্যদিকে গুলিতে আহত পুমলা কোমা অবস্থায় হাসপাতালে, হয়তো সে কখনো আর হাঁটতে পারবে না। পুমলার স্বামী সট্‌সিকে খুঁজতে পুলিশ লাগিয়ে দেয়।

এদিকে গাড়িতে পাওয়া শিশুটিকে নিজের বাড়িতে রাখে সট্‌সি; এমনকি এ-বিষয়ে সে কাউকে কিছু জানায়ও না। সট্‌সি শিশুটিকে দুধ খাওয়ানোর চেষ্টা করে এবং ব্যর্থ হয়। বিরক্ত হয়ে সে একটি বারে যায়। সেখানে বন্ধুদের সঙ্গে তর্ক হয় তার। সে ঘরে ফিরে আসে, এবং দেখতে পায়, শিশুটিকে পিঁপড়ে ঘিরে রেখেছে- গড়িয়ে পড়া দুধের কারণে এমন ঘটেছে। সট্‌সি বুঝতে পারে, এ-শিশুর দেখাশোনা করা তার কাজ নয়। এরপর শিশুটিকে সে মিরিয়ামের কাছে নিয়ে যায় এবং শিশুটিকে স্তন পান করাতে মিরিয়ামকে বাধ্য করে। দ্বিতীয়বার মিরিয়ামের কাছে দুধ খাওয়াতে আনলে মিরিয়াম শিশুটিকে তার কাছে রেখে যেতে বলে।

সট্‌সি তার দলবল নিয়ে শিশুটির বাড়িতে হাজির হয়। শিশুর বাবা জনকে বেঁধে ফেলে। সেখানে ভুল বোঝাবুঝির কারণে সট্‌সি তার দলের একজনকেই মেরে ফেলে। তবে ফেরার সময়ে শিশুর ঘর থেকে সট্‌সি কিছু খেলনা নিয়ে আসে। মিরিয়াম সট্‌সিকে বোঝায়, যেহেতু সে শিশুটির বাড়ি চেনে সেহেতু শিশুটিকে সেখানেই রেখে আসা উচিত। অবশেষে সট্‌সি শিশুটিকে রেখে আসতে সম্মত হয়। সট্‌সি শিশুটির বাড়িতে উপস্থিত হয় এবং ইন্টারকমে কথা বলে জনের সঙ্গে। এর মধ্যে পুলিশ এসে হাজির হয়। সট্‌সি জনের হাতে শিশুটিকে তুলে দেয়। পুলিশ সট্‌সিকে হাত তুলে দাঁড়াতে বলে।

অভিনয়ে
 প্রেসলে চুয়েনেয়াগে - ডেভিড/সট্‌সি
 মথুসি ম্যাগানো - বস্টন
 কেনেথ নক্সসি
 টেরি ফেটো - মিরিয়াম
 জেরি মফোকেন - মরিস
 জেঞ্জো গোবে - কসাই
 নাম্বিথা মপুুমওয়ানা - পামলা দুউব
 রেপুলানা সিয়েফহোমো - জন ডুব
 ইয়ান রবার্টস - ক্যাপ্টেন স্মিথ
 থমবি নন্দিনী - সোইককিয়ে
 ইস্রায়েল মাকোয় - তুৎসির বাবা

তথ্যসূত্র

বহিঃসংযোগ

২০০৫-এর চলচ্চিত্র
২০০০-এর দশকের অপরাধ নাট্য চলচ্চিত্র
সেসোথো ভাষার চলচ্চিত্র
জুলু ভাষার চলচ্চিত্র
সেতসোয়ানা ভাষার চলচ্চিত্র
আফ্রিকান ভাষার চলচ্চিত্র
ইংরেজি ভাষার চলচ্চিত্র
দক্ষিণ আফ্রিকান চলচ্চিত্র
দক্ষিণ আফ্রিকান অপরাধ চলচ্চিত্র
ছিনতাই সম্পর্কিত চলচ্চিত্র
হুড চলচ্চিত্র
দক্ষিণ আফ্রিকার পটভূমিতে চলচ্চিত্র
গেভিন হুড পরিচালিত চলচ্চিত্র
শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী
২০০০-এর দশকের মার্কিন চলচ্চিত্র
টনি রিচার্ডসন

সেসিল অ্যান্টনিও "টনি" রিচার্ডসন (ইংরেজি: Cecil Antonio "Tony" Richardson; ৫ই জুন ১৯২৮ - ১৪ই নভেম্বর ১৯৯১) ছিলেন একজন ইংরেজ নাট্য ও চলচ্চিত্র পরিচালক ও প্রযোজক। তিনি ১৯৬৪ সালে টম জোন্স চলচ্চিত্র পরিচালনা করে শ্রেষ্ঠ পরিচালনার জন্য একাডেমি পুরস্কার ও প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার অর্জন করেন। এছাড়া তিনি আ টেস্ট অব হানি চলচ্চিত্র প্রযোজনার জন্য শ্রেষ্ঠ ব্রিটিশ চলচ্চিত্র ও রচনার জন্য শ্রেষ্ঠ ব্রিটিশ চিত্রনাট্য বিভাগে বাফটা পুরস্কার অর্জন করেন।

প্রারম্ভিক জীবন
রিচার্ডসন ১৯২৮ সালের ৫ই জুন ইয়র্কশায়ারের ওয়েস্ট রাইডিংয়ের শিপলিতে জন্মগ্রহণ করেন। তার মাতা এলসি ইভানস (ক্যাম্পিয়ন) এবং পিতা ক্লেরেন্স আলবার্ট রিচার্ডসন একজন রসায়নবিদ। তিনি হ্যারোগেটের অ্যাশভিল কলেজে ও অক্সফোর্ডের ওয়াডহ্যাম কলেজে পড়াশুনা করেন। তিনি অক্সফোর্ডে রুপার্ট মুরডক, মার্গারেট থ্যাচার, কেনেথ টাইনান, লিন্ডসে অ্যান্ডারসন ও গ্যাভিন ল্যামবার্টের সামসময়িক ছিলেন।

ব্যক্তিজীবন
রিচার্ডসন ১৯৬২ সালে ভানেসা রেডগ্রেভকে বিয়ে করেন। তাদের দুই কন্যা নাতাশা রিচার্ডসন (১৯৬৩-২০০৯) এবং জোয়েলি রিচার্ডসন (জন্ম ১৯৬৫), দুজনেই অভিনেত্রী। ১৯৬৭ সালের রিচার্ডসন ও রেডগ্রেভের বিবাহবিচ্ছেদ হয়। তিনি অভিনেত্রী জান মোরোর জন্য রেডগ্রেভের সাথে সম্পর্কচ্ছেদ করেন। ১৯৭২ সালে তিনি তার ব্যবসায়ের সাবেক অংশীদার অস্কার লুইনস্টিনের সেক্রেটারি ও ব্রিটিশ রাজনীতিবিদ জো গ্রিমন্ডের কন্যা গ্রিজেল্ডা গ্রিমন্ডের সাথে সম্পর্কে জড়ান। ১৯৭৩ সালের ৮ জানুয়ারি গ্রিজেল্ডার গর্ভে তার কন্যা ক্যাথরিন গ্রিমন্ড জন্মগ্রহণ করে।

রিচার্ডসন উভকামী ছিলেন। কিন্তু এইচআইভি ধরা পড়ার পূর্ব পর্যন্ত তিনি কখনো তা প্রকাশ করেননি। তিনি এইডস রোগে আক্রান্ত হয়ে ১৯৯১ সালে লস অ্যাঞ্জেলেসের সেন্ট ভিনসেন্ট মেডিক্যাল সেন্টারে মারা যান।

পুরস্কার ও মনোনয়ন

তথ্যসূত্র

বহিঃসংযোগ

 
 

১৯২৮-এ জন্ম
১৯৯১-এ মৃত্যু
ইংরেজ চলচ্চিত্র পরিচালক
ইংরেজ চলচ্চিত্র প্রযোজক
ইংরেজ পুরুষ চিত্রনাট্যকার
ইংরেজ মঞ্চ পরিচালক
ইংরেজ বংশোদ্ভূত ব্রিটিশ ব্যক্তি
উভকামী পরিচালক
এলজিবিটিকিউ পরিচালক
ক্যালিফোর্নিয়ায় এইডসে মৃত্যু
শ্রেষ্ঠ পরিচালনা বিভাগে একাডেমি পুরস্কার বিজয়ী
একাডেমি পুরস্কার বিজয়ী প্রযোজক
শ্রেষ্ঠ ব্রিটিশ চিত্রনাট্য বিভাগে বাফটা পুরস্কার বিজয়ী
বাফটা পুরস্কার বিজয়ী প্রযোজক
ডিরেক্টরস গিল্ড অব আমেরিকা পুরস্কার বিজয়ী
এলজিবিটিকিউ প্রযোজক
ইংরেজ বংশোদ্ভূত ব্রিটিশ
ইংরেজ টেলিভিশন পরিচালক
ইংরেজ টেলিভিশন প্রযোজক
জুয়াঁউ গুলার

জুয়াঁউ বেলকিয়র মার্কিস গুলার (; আ-ধ্ব-ব: : [ʒuˈɐ̃w bew.kiˈɔɾ ˈmarkis ɡuˈlaɾ] ; মার্চ ১, ১৯১৮ - ডিসেম্বর ৬, ১৯৭৬) একজন ব্রাজিলীয় রাজনীতিবিদ ও দেশটির ২৪তম রাষ্ট্রপতি ছিলেন। লুইজ ইনাসিউ লুলা দা সিলভা ২০০৩ সালে পদলাভ করার আগ পর্যন্ত তিনি ব্রাজিলের সর্বশেষ বামপন্থী প্রেসিডেন্ট হিসেবে বিবেচিত হন।

তথ্যসূত্র

১৯১৮-এ জন্ম
১৯৭৬-এ মৃত্যু
ব্রাজিলের রাষ্ট্রপতি
রিও গ্রান্দে দে সুলের ব্যক্তি
অভ্যুত্থানে ক্ষমতাচ্যুত নেতা
কম্পিউটার সম্পর্কিত চলচ্চিত্রের তালিকা

এই কম্পিউটার সম্পর্কিত চলচ্চিত্রের তালিকা যেসব চলচ্চিত্রের কাহিনী তৈরিতে কম্পিউটার কেন্দ্রীয় ভূমিকা পালন করেছে।

কৃত্রিম বুদ্ধিমত্তা 
 দ্য কম্পিউটার ওর টেনিস সুজ (১৯৬৯)
 কোলোসাস: দ্য ফরবিন প্রোজেক্ট (১৯৭০)
 ডিমন সীড (১৯৭৭)
 ব্লেড রানার (১৯৮২)
 ট্রন (১৯৮২)
 ওয়্যার গেমস (১৯৮৩)
 ২০১০ (চলচ্চিত্র)
 হাইড এ্যান্ড সীক (১৯৮৪)
 ইলেক্ট্রিক ড্রিমস (১৯৮৪)
 দ্য টারমিনেটর (১৯৮৪)
 ডি.এ.আর.ওয়াই.এল (১৯৮৫)
 ফ্লাইট অব দ্য নেভিগেটর (১৯৮৬)
 শর্ট সার্কিট (১৯৮৬)
 নট কোয়াইট হিউম্যান (১৯৮৭)
 নট কোয়াইট হিউম্যান ২ (১৯৮৯)
 স্টিল নট কোয়াইট হিউম্যান (১৯৯২)
 স্টার ট্রেক জেনারেশন (১৯৯৪)
 হ্যাকারস (চলচ্চিত্র) (১৯৯৫)
 দ্য নেট (১৯৯৫)
 স্টার ট্রেক: ফার্স্ট কনটাক্ট (১৯৯৬)
 এনিমি অব দ্য স্টেট (১৯৯৮)
 লস্ট ইন স্পেস (১৯৯৮)
 স্টার ট্রেক: ইনসারেকশন (১৯৯৮)
 দ্য মেট্রিক্স (১৯৯৯)
 দ্য থার্টিনথ ফ্লোর (১৯৯৯)
 এ.আই. আর্টিফিশিয়াল ইন্টালিজেন্স (২০০১)
 হাও টু মেক এ মনস্টার (২০০১)
 স্টার ট্রেক: নেমেসিস (২০০২)
 দ্য মেট্রিক্স রিলোডেড (২০০৩)
 দ্য মেট্রিক্স রিভোলুশন (২০০৩)
 আই, রোবট (২০০৪)
 ডাই হার্ড ৪.০ (২০০৭)
 ঈগল আই (২০০৮)
 আইরন ম্যান (২০০৮)
 মুন (২০০৯)
 আইরন ম্যান ২ (২০১০)
 কম্পিউটার চীজ (২০১৩)
 হার (চলচ্চিত্র) (২০১৩)
 আইরন ম্যান ৩ (২০১৩)
 দ্য মেশিন (২০১৩)
 অটোমাটা (২০১৪)
 ভাইস (২০১৫)
 মরগান (২০১৬)
 মেশিন অব হিউম্যান ড্রিমস (২০১৬)

কম্পিউটার 
 ডেস্ক সেট (১৯৫৭)
 বিলিয়ন ডলার ব্রেইন (১৯৬৭)
 দ্য অ্যান্ড্রমিডা স্ট্র্যাইন (১৯৭১)
 নার্ডস ২.০.১ (১৯৯৮)
 মাইক্রো ম্যান (২০০৯)
 দ্য এমিটেশন গেম (২০১৪)

ভাইরাস 
 সুপারম্যান ৩ (১৯৮৩)
 অফিস স্পেস (১৯৯৯)
 পালস (২০০৬)

যুদ্ধ 
 ফায়ারফক্স (১৯৮২)
 ওয়্যার গেমস (১৯৮৩)
 স্টেলথ (২০০৫)

মহাকাশ 
 অ্যাপোলো ১৩ (১৯৯৫)
 রকেট ম্যান (১৯৯৭)

আরও দেখুন 
 কাল্পনিক কম্পিউটারসমূহের তালিকা
 কাল্পনিক রোবট এবং অ্যান্ড্রয়েসমূহের তালিকা

কম্পিউটিং ও সমাজ
কম্পিউটিং-সম্পর্কিত তালিকা
কম্পিউটিং-সম্পর্কিত চলচ্চিত্র
উঁবের্তু দি আলেঁকার কাস্তেলু ব্রাঁকু

উঁবের্তু দি আলেঁকার কাস্তেলু ব্রাঁকু (২০ সেপ্টেম্বর ১৮৯৭ - ১৮ জুলাই ১৯৬৭) ছিলেন একজন ব্রাজিলীয় সামরিক নেতা ও রাজনীতিবিদ। ১৯৬৪ সালের সামরিক অভ্যুত্থানের পর তিনি ব্রাজিলের সামরিক সরকারের রাষ্ট্রপতি হিসেবে দায়িত্ব পালন করেন। ক্যাসেলো ব্র্যাঙ্কো তার রাষ্ট্রপতির মেয়াদ শেষ হওয়ার পরপর ১৯৬৭ সালের জুলাই মাসে একটি বিমান সংঘর্ষে মারা যান।

তথ্যসূত্র 

১৮৯৭-এ জন্ম
১৯৬৭-এ মৃত্যু
ব্রাজিলের রাষ্ট্রপতি
ব্রাজিলীয় রোমান ক্যাথলিক
পর্তুগিজ বংশোদ্ভূত ব্রাজিলীয় ব্যক্তি
স্নায়ুযুদ্ধের ব্যক্তি
অভ্যুত্থানে ক্ষমতা গ্রহণকারী নেতা
শিকাবালা

মাহমুদ আব্দেল রাজেক ফাদলাল্লাহ (  ; জন্ম: ৫ মার্চ ১৯৮৬), শিকাবালা () নামেই অধিক পরিচিত, হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক হতে সৌদি ক্লাব আল রিয়াদ এফসিতে ধারে এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।

সম্মাননা

ক্লাব
জামালেক
 মিশরীয় প্রিমিয়ার লিগ: ২০০২–০৩, ২০০৩–০৪
 মিশর কাপ: ২০০২, ২০০৮, ২০১৩, ২০১৬, ২০১৮
 মিশরীয় সুপার কাপ: ২০১৬
 ক্যাফ চ্যাম্পিয়ন্স লিগ: ২০০২
 ক্যাফ সুপার কাপ: ২০০৩
 আরব চ্যাম্পিয়ন্স কাপ: ২০০৩

আন্তর্জাতিক
 আফ্রিকান কাপ অফ নেশন্স: ২০১০
 বিশ্ব মিলিটারি কাপ: ২০০৭

ব্যক্তিগত
 মিশরীয় প্রিমিয়ার লিগ সর্বোচ্চ গোলদাতা: ২০১০–১১

তথ্যসূত্র

বহিঃসংযোগ

Egyptian Players Abroad: Mahmoud Fadlalla Shikaala – FC PAOK (Greece), SoccerEgypt.com
Mahmoud Fadlalla Shikabala profile and video, CalcioNews24.com

১৯৮৬-এ জন্ম
জীবিত ব্যক্তি
মিশরীয় ফুটবলার
মিশরের আন্তর্জাতিক ফুটবলার
মিশরীয় প্রবাসী ফুটবলার
২০১০ আফ্রিকা কাপ অব নেশন্সের খেলোয়াড়
জামালেক এসসি খেলোয়াড়
গ্রিসে প্রবাসী ফুটবলার
সংযুক্ত আরব আমিরাতে প্রবাসী ফুটবলার
ইউএই প্রো লিগের খেলোয়াড়
সৌদি পেশাদার লিগের খেলোয়াড়
সৌদি আরবে প্রবাসী ফুটবলার
মিশরীয় প্রিমিয়ার লিগের খেলোয়াড়
২০১৮ ফিফা বিশ্বকাপের খেলোয়াড়
প্রিমেইরা লিগার খেলোয়াড়
স্পোর্টিং সিপি-এর ফুটবলার
পিএওকে ফুটবল ক্লাবের খেলোয়াড়
ফুটবল উইঙ্গার
জামালেক স্পোর্টিং ক্লাবের খেলোয়াড়
মিশরীয় পুরুষ ফুটবলার
পুরুষ ফুটবল মধ্যমাঠের খেলোয়াড়
আব্দুল্লাহ আল সাইদ

আব্দুল্লাহ মাহমুদ সাইদ মোহাম্মদ (; জন্ম: ১৩ জুলাই ১৯৮৫) হলেন একজন মিশরীয় পেশাদার ফুটবলার, যিনি সৌদি ক্লাব আল আহলি এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার 
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।

সম্মাননা 
 মিশরীয় প্রিমিয়ার লিগ: ২০১৩–১৪, ২০১৫–১৬, ২০১৬–১৭, ২০১৭–১৮
 মিশর কাপ: ২০১৭
 মিশরীয় সুপার কাপ: ২০১১, ২০১৪, ২০১৫, ২০১৭
 ক্যাফ চ্যাম্পিয়ন্স লিগ: ২০১২, ২০১৩
 ক্যাফ কনফেডারেশন কাপ: ২০১৪
 ক্যাফ সুপার কাপ: ২০১৩, ২০১৪

তথ্যসূত্র

বহিঃসংযোগ 
 
 

১৯৮৫-এ জন্ম
জীবিত ব্যক্তি
মিশরীয় ফুটবলার
মিশরের আন্তর্জাতিক ফুটবলার
ফুটবল ফরোয়ার্ড
২০১৭ আফ্রিকা কাপ অব নেশন্সের খেলোয়াড়
মিশরীয় প্রিমিয়ার লিগের খেলোয়াড়
আল আহলি সৌদি এফসি খেলোয়াড়
সৌদি আরবে প্রবাসী ফুটবলার
সৌদি পেশাদার লিগের খেলোয়াড়
২০১৮ ফিফা বিশ্বকাপের খেলোয়াড়
২০১৯ আফ্রিকা কাপ অব নেশন্সের খেলোয়াড়
পিরামিডস ফুটবল ক্লাবের খেলোয়াড়
আল আহলি স্পোর্টিং ক্লাবের খেলোয়াড়
২০২১ আফ্রিকা কাপ অব নেশন্সের খেলোয়াড়
মিশরীয় পুরুষ ফুটবলার
পুরুষ ফুটবল মধ্যমাঠের খেলোয়াড়
সাদ সামির

সাদ এল-দ্বীন সামির, সাদ সামির নামেই অধিক পরিচিত, ( জন্ম: ১ এপ্রিল ১৯৮৯) হলেন একজন মিশরীয় পেশাদার ফুটবলার, যিনি মিশরীয় ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি ২০১২ গ্রীষ্মকালীন অলিম্পিকে প্রতিযোগিতা করেছেন।

২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।

তথ্যসূত্র

বহিঃসংযোগ
 

১৯৮৯-এ জন্ম
জীবিত ব্যক্তি
মিশরীয় ফুটবলার
মিশরের আন্তর্জাতিক ফুটবলার
মিশরের অলিম্পিক ফুটবলার
২০১২ গ্রীষ্মকালীন অলিম্পিকের ফুটবলার
২০১৭ আফ্রিকা কাপ অব নেশন্সের খেলোয়াড়
মিশরীয় প্রিমিয়ার লিগের খেলোয়াড়
কায়রোর ক্রীড়াবিদ
ফুটবল সেন্ট্রাল ডিফেন্ডার
২০১৮ ফিফা বিশ্বকাপের খেলোয়াড়
আল আহলি স্পোর্টিং ক্লাবের খেলোয়াড়
আল মাসরি স্পোর্টিং ক্লাবের খেলোয়াড়
আল মুকাউলুন আল আরব স্পোর্টিং ক্লাবের খেলোয়াড়
মিশরীয় পুরুষ ফুটবলার
মাহমুদ হাসান (ফুটবলার)

মাহমুদ ইব্রাহীম হাসান (; জন্ম: ১ অক্টোবর ১৯৯৪), ত্রেজেগেঁ নামেই অধিক পরিচিত, হলেন একজন মিশরীয় পেশাদার ফুটবলার। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।

সম্মাননা

ক্লাব
আল আহলি
মিশরীয় প্রিমিয়ার লিগ: ২০১৩–১৪, ২০১৫–১৬
মিশরীয় সুপার কাপ: ২০১২, ২০১৪
ক্যাফ চ্যাম্পিয়ন্স লিগ: ২০১২, ২০১৩
ক্যাফ কনফেডারেশন কাপ: ২০১৪
ক্যাফ সুপার কাপ: ২০১৩, ২০১৪

আন্তর্জাতিক
মিশর
আফ্রিকা অনূর্ধ্ব-২০ কাপ অফ নেশন্স: ২০১৩
আফ্রিকা কাপ অফ নেশন্স: রানার-আপ ২০১৭

তথ্যসূত্র

বহিঃসংযোগ
 

 
 

১৯৯৪-এ জন্ম
জীবিত ব্যক্তি
কায়রোর ক্রীড়াবিদ
মিশরীয় ফুটবলার
ফুটবল মধ্যমাঠের খেলোয়াড়
মিশরীয় প্রিমিয়ার লিগের খেলোয়াড়
বেলজীয় প্রো লিগের খেলোয়াড়
রয়্যাল স্পোর্টিং ক্লাব আন্ডারলেখটের খেলোয়াড়
সুপার লিগের খেলোয়াড়
মিশরের আন্তর্জাতিক ফুটবলার
২০১৭ আফ্রিকা কাপ অব নেশন্সের খেলোয়াড়
মিশরীয় প্রবাসী ফুটবলার
বেলজিয়ামে প্রবাসী ফুটবলার
তুরস্কে প্রবাসী ফুটবলার
২০১৮ ফিফা বিশ্বকাপের খেলোয়াড়
প্রিমিয়ার লিগের খেলোয়াড়
রয়্যাল এক্সেল মুকরোঁর খেলোয়াড়
কাসিমপাশা স্পোর্টস ক্লাবের খেলোয়াড়
২০১৯ আফ্রিকা কাপ অব নেশন্সের খেলোয়াড়
মিশরের আন্তর্জাতিক যুব ফুটবলার
আল আহলি স্পোর্টিং ক্লাবের খেলোয়াড়
অ্যাস্টন ভিলা ফুটবল ক্লাবের খেলোয়াড়
২০২১ আফ্রিকা কাপ অব নেশন্সের খেলোয়াড়
ইংল্যান্ডে প্রবাসী ফুটবলার
ইস্তাম্বুল বাশাকশেহির ফুটবল ক্লাবের খেলোয়াড়
ত্রাবজোনস্পোরের ফুটবলার
২০২৩ আফ্রিকা কাপ অব নেশন্সের খেলোয়াড়
কাতার স্টার্স লিগের খেলোয়াড়
মিশরীয় পুরুষ ফুটবলার
পুরুষ ফুটবল মধ্যমাঠের খেলোয়াড়
আমর ওয়ার্দা

আমর মেদাত ওয়ার্দা (; জন্ম: ১৭ সেপ্টেম্বর ১৯৯৩) হলেন একজন মিশরীয় পেশাদার ফুটবলার, যিনি গ্রিক ক্লাব পাউক এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার 
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।

সম্মাননা

ক্লাব 
আত্রোমিতোস
 মৌসুমের সেরা খেলোয়াড়: ২০১৭–২০১৮

তথ্যসূত্র 

জীবিত ব্যক্তি
১৯৯৩-এ জন্ম
মিশরীয় ফুটবলার
মিশরীয় প্রবাসী ফুটবলার
মিশরের আন্তর্জাতিক ফুটবলার
গ্রিসে প্রবাসী ফুটবলার
২০১৭ আফ্রিকা কাপ অব নেশন্সের খেলোয়াড়
ফুটবল মধ্যমাঠের খেলোয়াড়
মিশরীয় প্রিমিয়ার লিগের খেলোয়াড়
২০১৮ ফিফা বিশ্বকাপের খেলোয়াড়
২০১৯ আফ্রিকা কাপ অব নেশন্সের খেলোয়াড়
পিএওকে ফুটবল ক্লাবের খেলোয়াড়
মিশরের আন্তর্জাতিক যুব ফুটবলার
আল আহলি স্পোর্টিং ক্লাবের খেলোয়াড়
আল ইত্তিহাদ আলেক্সান্দ্রিয়া ক্লাবের খেলোয়াড়
পুরুষ ফুটবল মধ্যমাঠের খেলোয়াড়
মিশরীয় পুরুষ ফুটবলার
মিশরের অনূর্ধ্ব-২০ আন্তর্জাতিক ফুটবলার
রাজা অ্যাথলেটিক ক্লাবের খেলোয়াড়
সাইপ্রাসীয় প্রথম বিভাগের খেলোয়াড়
মিশরের অনূর্ধ্ব-২৩ আন্তর্জাতিক ফুটবলার
মুহাম্মদ আল শানাউই

মুহাম্মদ আল শানাউই (, ; জন্ম: ১৮ ডিসেম্বর ১৯৮৮) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে গোলরক্ষক হিসেবে খেলেন।

মিশরীয় ফুটবল ক্লাব আল হামুলের যুব পর্যায়ের হয়ে খেলার মাধ্যমে আল শানাউই ফুটবল জগতে প্রবেশ করেছেন এবং পরবর্তীকালে আল আহলির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, মিশরীয় ক্লাব আল আহলির মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আল আহলির হয়ে তিনি মাত্র ১ ম্যাচে অংশগ্রহণ করেছেন। অতঃপর ২০০৯–১০ মৌসুমে তিনি তালা'ইয়া আল গাইশে যোগদান করেছেন। মাঝে তিনি ১ মৌসুমের জন্য ধারে হারাস আল হুদুদের হয়ে খেলেছেন। তালা'ইয়া আল গাইশে ৪ মৌসুম অতিবাহিত করার পর পেট্রোজেটের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৮৫ ম্যাচে অংশগ্রহণ করেছেন। ২০১৬–১৭ মৌসুমে, তিনি পেট্রোজেট হতে পুনরায় আল আহলিতে যোগদান করেছেন।

তিনি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন। তিনি মিশরের হয়ে এপর্যন্ত ১টি ফিফা বিশ্বকাপ (২০১৮) এবং ১টি আফ্রিকা কাপ অব নেশন্সে (২০১৯) অংশগ্রহণ করেছেন। দলগতভাবে, আল শানাউই এপর্যন্ত ১৩টি শিরোপা জয়লাভ করেছেন, যার সবগুলো আল আহলির হয়ে জয়লাভ করেছেন।

প্রারম্ভিক জীবন
মুহাম্মদ আল শানাউই ১৯৮৮ সালের ১৮ই ডিসেম্বর তারিখে মিশরের আল হামুলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আল শানাউই জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।

২০১৮ সালের ২৩শে মার্চ তারিখে, মাত্র ২৯ বছর ৩ মাস ৫ দিন বয়সে, ডান পায়ে ফুটবল খেলায় পারদর্শী আল শানাউই পর্তুগালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মিশরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করেছিলেন। ম্যাচটিতে মিশর ২–১ গোলের ব্যবধানে পরাজিত হয়েছিল। মিশরের হয়ে অভিষেকের বছরে আল শানাউই সর্বমোট ৯ ম্যাচে অংশগ্রহণ করেছেন।

আল শানাউই রাশিয়ায় অনুষ্ঠিত ২০১৮ ফিফা বিশ্বকাপের জন্য এক্তোর কুপেরের অধীনে ঘোষিত মিশর দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৫ই জুন তারিখে, তিনি উরুগুয়ে বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 
 

১৯৮৮-এ জন্ম
জীবিত ব্যক্তি
মিশরীয় ফুটবলার
মিশরের আন্তর্জাতিক ফুটবলার
ফুটবল গোলরক্ষক
মিশরীয় প্রিমিয়ার লিগের খেলোয়াড়
২০১৮ ফিফা বিশ্বকাপের খেলোয়াড়
২০২০ গ্রীষ্মকালীন অলিম্পিকের ফুটবলার
২০১৯ আফ্রিকা কাপ অব নেশন্সের খেলোয়াড়
আল আহলি স্পোর্টিং ক্লাবের খেলোয়াড়
২০২১ আফ্রিকা কাপ অব নেশন্সের খেলোয়াড়
২০২৩ আফ্রিকা কাপ অব নেশন্সের খেলোয়াড়
মিশরের অলিম্পিক ফুটবলার
মিশরীয় পুরুষ ফুটবলার
পুরুষ ফুটবল গোলরক্ষক